pythainlp/thai-wiki-dataset-v4 huggingface dataset:
เทเลซีน

เทเลซีน เป็นกระบวนการถ่ายโอนภาพเคลื่อนไหวจากฟิล์มลงสู่วิดิโอ และหมายรวมถึงอุปกรณ์ที่เกี่ยวข้องหลังการผลิตด้วย โดยการฉายฟิล์มลงบนอุปกรณ์วิดิโอทั่วไป อาทิโทรทัศน์ หรือเครื่องบันทึกเทปวิดิโอ (วีซีอาร์) หรือคอมพิวเตอร์ ทั้งนี้มักใช้ในการแปลงภาพยนตร์เพื่อจัดจำหน่ายในรูปแบบของสื่อวิดิโอ หรือพื่อเข้ากระบวนการจัดทำภาพยนตร์ที่ต้องใช้เครื่องมือวิดิโอในการดำเนินการ สำหรับในอุตสาหกรรมภาพยนตร์ เรียกโดยย่อว่า TK เนื่องจาก TC ถูกใช้เรียกรหัสกำหนดเวลาไปแล้ว
ประวัติ.
เมื่อการออกอากาศทางโทรทัศน์เริ่มได้รับความนิยม ผู้ผลิตรายการต้องการมากกว่าการออกอากาศสด โดยการกลับไปใช้เครื่องมือภาพยนตร์ ที่สามารถใช้เครื่องมือที่มีอาทิกล้องภาพยนตร์ ทำให้สามารถบันทึกรายการได้ก่อนเวลาออกอากาศได้ อย่างไรก็ตาม เนื่องจากอัตราการเคลื่อนไหวที่ต่างการของฟิล์มภาพยนตร์ (โดยทั่วไปจะเป็น 24 เฟรมต่อวินาที) กับโทรทัศน์ (30 หรือ 25 เฟรมต่อวินาที) ทำให้การฉายภาพยนตร์เข้าสู่กล้องโทรทัศน์โดยตรงจะเกิดปัญหาภาพกะพริบบนเฟรมของโทรทัศน์
แต่เดิม คิเนสโคปถูกนำมาใช้เพื่อแก้ปัญหานี้ โดยปรับความเร็วในการฉายให้สัมพันธ์กับความเร็วในการสแกนของโทรทัศน์ ทำให้สามารถฉายซ้ำเข้าสู่กล้องโทรทัศน์ได้โดยตรง ทำให้รายการที่ไม่ออกอากาศสดสามารถใช้กล้องภาพยนตร์ในการบันทึก และใช้อุปกรณ์ภาพยนตร์ในการปรับปรุงได้ตามปกติ และฉายกลับเข้าสู่โทรทัศน์ได้ ทำให้ปัญหาภาพกะพริบถูกกำจัดออก นอกจากนี้ยังสามารถใช้สไลด์หรือเครื่องฉายภาพได้ จึงมีการใช้การเลื่อนกระจกหรือปริซึมในการสลับภาพได้ ยิ่งไปกว่านั้นภาพสียังสามารถใช้ปริซึม หลอดภาพวิดีโอหลายตัว และฟิลเตอร์ในการแบ่งสีและจ่ายสีแดง เขียว และน้ำเงินเข้าสู่หลอดภาพแต่ละหลอดเพื่อการออกอากาศภาพสีได้
อย่างไรก็ตาม การแก้ปัญหาด้วยวิธีดังกล่าวก็ทำให้เกิดปัญหาอื่นตามมา การเร่งความเร็วให้สัมพันธ์กับความเร็วการฉายขของโทรทัศน์ จะเกิดปัญหาเสียงเร็วจนฟังไม่เข้าใจ ซึ่งจะเห็นได้ชัดเจนในระบบโทรทัศน์แบบ NTSC ซึ่งปัญหานี้แก้ไขได้ไม่ยาก โดยการเลือกฉายภาพสองเฟรมบนฟิล์มเป็นระยะ ในระบบโทรทัศน์แบบ NTSC ปัญหาอัตราเร็วไม่สัมพันธ์แก้ไขได้โดยการฉาย 2 เฟรมภาพยนตร์บน 4 เฟรมโทรทัศน์ อย่างไรก็ตาม วิธีนี้จำเป็นต้องแก้ปัญหาเสียงกระโดอันเนื่องมาจากการฉายนิ่งเป็นระยะ วิธีนี้ได้รับการยอมรับและเรียกว่า "2:3 pulldown" สำหรับระบบโทรทัศน์แบบ PAL ที่ใช้การฉายทุก ๆ 2 เฟรมภาพยนตร์สู่ 3 เฟรมโทรทัศน์ ซึ่งทำให้ได้ภาพที่นุ่มนวลกว่า เรียกว่า "2:2 pulldown" ปัญหาก็คือ ภาพและเสียงก็จะเพิ่มขึ้นเล็กน้อย รวมทั้งระยะเวลาในการฉายลดลงเล็กน้อย
มูลนิธินวราชดำริอนุรักษ์ฝ่ายเหนือ

มูลนิธินวราชดำริอนุรักษ์ฝ่ายเหนือ เป็นมูลนิธิในประเทศไทย ที่ได้รับอนุญาตให้จดทะเบียนจัดตั้งเป็นมูลนิธิ ลำดับที่ ชม 4 ก่อตั้งขึ้นวันที่ 7 ตุลาคม พ.ศ. 2535เกิดจากพระราชดำรัสในพระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทาน พลตรี เจ้าราชบุตร (วงศ์ตวัน ณ เชียงใหม่) กลุ่มเจ้านายฝ่ายเหนือ และทายาท ให้รวมกลุ่มกันรักษาความดีไว้ในฐานะทายาทผู้ครองนคร โดยมีพระราชดำริให้มีการอนุรักษ์ฟื้นฟูและเผยแพร่ขนบธรรมเนียมประเพณีและวัฒนธรรมโบราณของฝ่ายเหนือ
ประวัติ.
เมื่อครั้งพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จเยือนเชียงใหม่เป็นครั้งแรกในปี พ.ศ. 2501 ทรงเล็งเห็นประวัติศาสตร์ที่ร้อยเรียงความสัมพันธ์ระหว่างสยามกับล้านนา จึงได้มีพระราชกระแสรับสั่ง ให้ พลตรี เจ้าราชบุตร (วงศ์ตวัน ณ เชียงใหม่) รวมกลุ่มเจ้านายฝ่ายเหนือและทายาททั้งหมดเข้าเฝ้าในเวลาพระกระยาหารกลางวัน ณ คุ้มวงศ์ตะวัน อำเภอเมือง จังหวัดเชียงใหม่ และทรงรับสั่งว่า 
<templatestyles src="แม่แบบ:คำพูด/style.css" />ถึงแม้บ้านเมืองจะเปลี่ยนแปลงไปอย่างไรให้สามัคคีกัน ให้รวมกลุ่มกันรักษาความดีไว้ ในฐานะทายาทผู้ครองนคร
ในครั้งนั้น พระบาทสมเด็จพระมหาภูมิพลอดุลยเดชมหาราช บรมนาถบพิตร ได้มีพระราชดำริให้มีการอนุรักษ์ฟื้นฟูและเผยแพร่ขนบธรรมเนียมประเพณีและวัฒนธรรมโบราณของฝ่ายเหนือ และเป็นจุดเริ่มต้นของการก่อตั้ง "มูลนิธินวราชดำริอนุรักษ์ฝ่ายเหนือ" ในเวลาต่อมา โดยได้ก่อตั้งขึ้นเมื่อวันที่ 7 ตุลาคม พ.ศ. 2535 มีทุนเริ่มแรกเป็นเงินสด จำนวน 900,000 บาท และมีสำนักงานตั้งอยู่ที่สำนักงานวัฒนธรรมจังหวัดเชียงใหม่ ชั้น 4 อาคารอำนวยการ ศาลากลางจังหวัดเชียงใหม่ โดยมีวัตถุประสงค์ของมูลนิธิ ดังนี้
คณะกรรมการมูลนิธิ.
ในตอนแรกนั้นทางมูลนิธิจะให้เจ้านายฝ่ายเหนือชั้นผู้ใหญ่ดำรงตำแหน่งประธานกรรมการ แต่ทางเจ้านายฝ่ายเหนือต้องการให้มูลนิธิอยู่ในความดูแลของข้าราชการ จึงได้ให้นายชนะศักดิ์ ยุวบูรณ์ ผู้ว่าราชการจังหวัดเชียงใหม่ในสมัยนั้นดำรงตำแหน่งประธานกรรมการดำเนินงาน และหลังจากนั้นมูลนิธิฯ ก็มีผู้ว่าราชการจังหวัดเชียงใหม่ในแต่ละสมัยดำรงตำแหน่งประธานสืบต่อกันมา รายนามคณะกรรมการผู้ก่อตั้งมูลนิธินวราชดำริอนุรักษ์ฝ่ายเหนือมีสองพระองค์เท่านั้นที่อยู่ในครอบครัวประธานเจ้านายฝ่ายเหนือและในราชกิจจานุเบกษาใช้คำนำหน้าชื่อว่า "เจ้า"
บุคคลนอกเหนือจากนี้ที่ได้รับแต่งตั้งเป็นกรรมการดำเนินงานมูลนิธินวราชดำริอนุรักษ์ฝ่ายเหนือทั้งในอดีตและปัจจุบันจะไม่มีคำนำหน้าชื่อว่า "เจ้า" เพราะว่าไม่ใช่ครอบครัวของประธานเจ้านายฝ่ายเหนือ (สมาชิกครอบครัวทายาทบุตรหลานเหลนสืบต่อจากเจ้าผู้ครองนครพระองค์สุดท้ายของ จังหวัดลำปาง จังหวัดเชียงใหม่ จังหวัดลำพูน)
ในปัจจุบันคณะกรรมการมูลนิธินวราชดำริอนุรักษ์ฝ่ายเหนือส่วนมากจะไม่ใช่บุตรหลานเหลนในเจ้าผู้ครองนครพระองค์สุดท้าย (ครอบครัวประธานเจ้านายฝ่ายเหนือ) และไม่ใช่สายตรงจากเจ้าผู้ครองนครพระองค์สุดท้าย (บุตรหลานเหลนในเจ้าผู้ครองนครพระองค์สุดท้ายกับชายาพระองค์แรกของ จังหวัดลำปาง จังหวัดเชียงใหม่ จังหวัดลำพูน) ในส่วนของรองประธานมูลนิธิในปัจจุบันก็ไม่ใช่สายของประธานเจ้านายฝ่ายเหนือและไม่ใช่ผู้สืบสกุลลำดับแรกในสามราชตระกูล (ณ ลำปาง ณ เชียงใหม่ ณ ลำพูน) ของทั้งสามจังหวัดซึ่งครอบครัวของประธานเจ้านายฝ่ายเหนือในปัจจุบันคือ:
ชุดแรก.
คณะกรรมการมูลนิธิฯ ชุดแรก ประกอบด้วย
<templatestyles src="Div col/styles.css"/>
กิจกรรมของมูลนิธิ.
ดำเนินงานอนุรักษ์ฟื้นฟู ส่งเสริมการศึกษา วิจัย และเผยแพร่ขนบธรรมเนียมประเพณีและวัฒนธรรมโบราณของฝ่ายเหนือ รวมทั้ง สนับสนุนการซ่อมแซมโบราณสถานและโบราณวัตถุ เช่น
สมาชิกสภาผู้แทนราษฎรจังหวัดนราธิวาส

จังหวัดนราธิวาส มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนราธิวาสมีสมาชิกสภาผู้แทนราษฎรคนแรก คือ ขุนชำนาญภาษา (ฤทธิ์ รัตนศรีศุข)
      พรรคประชาธิปัตย์ → พรรคประชาชน (พ.ศ. 2490)
      พรรคเสรีมนังคศิลา 
      พรรคธรรมาธิปัตย์ (พ.ศ. 2498)
      พรรคสหภูมิ → พรรคชาติสังคม 
      พรรคสหประชาไทย 
      พรรคประชาธิปัตย์
      พรรคธรรมสังคม 
      พรรคประชาธิปัตย์
      พรรคกิจสังคม
      พรรคชาติประชาชน (พ.ศ. 2522) 
      พรรคสยามประชาธิปไตย → พรรคชาติไทย 
      พรรคกิจประชาคม (2529) → พรรคเอกภาพ (2531)
      พรรคประชาชน → พรรคเอกภาพ 
      พรรครวมไทย → พรรคเอกภาพ
      พรรคความหวังใหม่ 
      พรรคสามัคคีธรรม 
      พรรคประชาธิปัตย์
      พรรคประชาธิปัตย์
      พรรคความหวังใหม่ 
      พรรคความหวังใหม่ → พรรคไทยรักไทย
      พรรคไทยรักไทย 
      พรรคชาติไทย 
      พรรคเพื่อแผ่นดิน
      พรรคประชาธิปัตย์ 
      พรรคชาติไทย 
      พรรคชาติไทย → พรรคชาติไทยพัฒนา 
      พรรคพลังประชาชน (พ.ศ. 2541) → พรรคมาตุภูมิ
      พรรคชาติไทยพัฒนา 
      พรรคประชาธิปัตย์
      พรรคพลังประชารัฐ 
      พรรคประชาชาติ
      พรรครวมไทยสร้างชาติ 
      พรรคพลังประชารัฐ → พรรคกล้าธรรม
      พรรคภูมิใจไทย
      พรรคประชาชาติ
โรงเรียนมัธยมปลายแทย็อง

โรงเรียนมัธยมปลายแทย็อง  เป็นโรงเรียนไฮสคูลสหศึกษาเอกชน ตั้งอยู่ในชินกิลดง ยองดึงโพกู โซล ที่ซึ่งมีการลงนามให้การร่วมมือด้านการศึกษากับโรงเรียนมัธยมสาธิตมณฑลชานตง (山东省实验中学) ของประเทศจีน ปัจจุบัน โรงเรียนมัธยมปลายแทย็องมีอาจารย์ใหญ่ชื่อ รยู ซังคิว โดยเริ่มดำรงตำแหน่งตั้งแต่ปี ค.ศ. 2007 เป็นต้นมา
ประวัติ.
โรงเรียนมัธยมปลายแทย็องได้รับการรับรองสถาบันในวันที่ 15 ธันวาคม ค.ศ. 1987 และได้ทำพิธีเปิดในวันที่ 3 มีนาคมในช่วงหนึ่งปีต่อมา พร้อมด้วยโรงเรียนประถมแทย็องและโรงเรียนมัธยมแทย็อง ทั้งนี้ โรงเรียนมัธยมปลายแทย็องได้เปิดครอบคลุมส่วนของศูนย์ไอทีของโรงเรียนในวันที่ 21 พฤศจิกายน ค.ศ. 2002
สมาชิกสภาผู้แทนราษฎรจังหวัดพระนครศรีอยุธยา

จังหวัดพระนครศรีอยุธยา มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพระนครศรีอยุธยามีสมาชิกสภาผู้แทนราษฎรคนแรก คือ นายเลมียด หงสประภาส
      พรรคอิสระ (พ.ศ. 2488) 
      พรรคสหชีพ
      พรรคแนวรัฐธรรมนูญ
      พรรคเสรีมนังคศิลา
      พรรคสหภูมิ → พรรคชาติสังคม 
      ไม่สังกัดพรรคการเมือง
      พรรคสหประชาไทย 
      ไม่สังกัดพรรคการเมือง
      พรรคกิจสังคม
      พรรคสันติชน
      พรรคสังคมชาตินิยม 
      พรรคเกษตรสังคม
      พรรคชาติไทย 
      พรรคเสรีนิยม 
      พรรคสามัคคีธรรม 
      พรรคชาติพัฒนา (พ.ศ. 2535)
      พรรคกิจสังคม
      พรรคชาติพัฒนา (พ.ศ. 2535)
      พรรคไทยรักไทย
      พรรคพลังประชาชน → พรรคเพื่อไทย
      พรรคชาติไทย → พรรคชาติไทยพัฒนา
      พรรคชาติไทยพัฒนา
      พรรคเพื่อไทย
      พรรคภูมิใจไทย
      พรรคก้าวไกล → พรรคประชาชน
ดิสอิสอิต (คอนเสิร์ต)

ดิสอิสอิต เป็นคอนเสิร์ตที่วางแผนการแสดงไว้ 50 รอบ โดยไมเคิล แจ็กสัน โดยจะจัดกันที่ดิโอ2อารีนา ในลอนดอน ในตอนแรกจะจัดการแสดงคอนเสิร์ตทัวร์ตั้งแต่วันที่ 13 กรกฎาคม ค.ศ. 2009 ถึงวันที่ 6 มีนาคม ค.ศ. 2010 แต่ด้วยการแสดงคอนเสิร์ตจำหน่ายได้แล้วทั้งหมด แจ็คสันเสียชีวิตน้อยกว่าสามสัปดาห์ก่อนวันคอนเสิร์ตครั้งแรก แจ็คสันประกาศอย่างเป็นทางการคอนเสิร์ตในงานแถลงข่าวจัดขึ้นภายในโอ2อารีนา และระบุว่านี่คือมันจะเป็นทัวร์สุดท้ายของเขา เออีจีไลฟ์ผู้สนับสนุนคอนเสิร์ต ได้เปิดตัวคลิปวิดีโอประชาสัมพันธ์ที่เกิดขึ้นทั้งตัวแบ่งการค้า และบันทึกการตั้งค่าสำหรับไอทีวี
วันที่ทัวร์.
ต่อไปนี้เป็นรายการของทัวร์วันที่วางแผนไว้ของคอนเสิร์ตดิสอิสอิต ซึ่งทั้งได้จัดที่ดิโอ2อารีนา ในลอนดอน
บุคลากร.
<templatestyles src="Col-begin/styles.css"/>
พรรคพัฒนาการชนชาติยะไข่

พรรคพัฒนาการชนชาติยะไข่  เป็นพรรคการเมืองในพม่าซึ่งเป็นตัวแทนของชาวยะไข่ในรัฐยะไข่และเขตย่างกุ้ง พรรคพัฒนาการแห่งชาติยะไข่ก่อตั้งขึ้นเพื่อเข้าร่วมการเลือกตั้ง พ.ศ. 2553. โดยจดทะเบียนกับคณะกรรมการการเลือกตั้งสหภาพในเดือนพฤษภาคม พ.ศ. 2553 ศูนย์กลางของพรรคอยู่ที่ซิตเว รัฐยะไข่ หัวหน้าพรรคคือ เอ้มอง (Aye Maung) พรรคนี้ลงสมัครรับเลือกตั้งในรัฐยะไข่และเป็นตัวแทนของชนกลุ่มน้อยชาวยะไข่ในเขตย่างกุ้ง
ได้รับการเลือกตั้ง 35 ที่นั่ง
บันดาอาเจะฮ์

บันดาอาเจะฮ์  เป็นเมืองหลักและเมืองใหญ่สุดของจังหวัดอาเจะฮ์ ประเทศอินโดนีเซีย ตั้งอยู่ทางปลายทิศตะวันตกเฉียงเหนือบนเกาะสุมาตรา บริเวณปากแม่น้ำอาเจะฮ์ มีขนาดพื้นที่ 61.36 ตารางกิโลเมตร และมีประชากร 223,446 คนจากสำมะโน ค.ศ. 2010 จากนั้นจึงเพิ่มขึ้นเป็น 252,899 คนในสำมะโน ค.ศ. 2020 จำนวนประมาณการอย่างเป็นทางการในช่วงกลาง ค.ศ. 2022 อยู่ที่ 257,635 คน
ในอดีตมีชื่อว่าเมือง กูตาราจา ซึ่งมีความหมายว่า "เมืองพระราชา" ต่อมาเมื่อมีการสถาปนารัฐสุลต่านอาเจะฮ์โดยชาวจามปา จึงเปลี่ยนชื่อเมืองเป็น บันดาอาเจะฮ์ดารุซซาลัม หรือเรียกโดยย่อว่า บันดาอาเจะฮ์ และต่อมาจึงเป็นเมืองหลักของจังหวัดอาเจะฮ์ในปี ค.ศ. 1956
บันดาอาเจะฮ์เป็นที่รู้จักไปทั่วโลกจากเหตุการณ์แผ่นดินไหวและคลื่นสึนามิใน ค.ศ. 2004 บันดาร์อาเจะฮ์เป็นเมืองใหญ่ที่อยู่ใกล้จุดเหนือศูนย์เกิดแผ่นดินไหวที่อยู่ห่างจากชายฝั่ง มากที่สุด ตัวเมืองประสบกับแผ่นดินไหวที่สร้างความเสียหายอย่างใหญ่หลวงและสึนามิที่ซัดขึ้นมาหลังจากนั้นไม่นานสร้างความเสียหายมากขึ้นอีก ทำให้มีผู้เสียชีวิตในเมืองประมาณ 60,000 คนและบาดเจ็บจำนวนมาก
ผลที่ตามมาหลังจากสึนามิทำให้ความขัดแย้งส่วนใหญ่ในเมืองและจังหวัดยุติลง และความช่วยเหลือทั้งภายในและระหว่างประเทศส่งผลให้มีการปรับปรุงและบูรณะเมืองครั้งใหญ่ในช่วงทศวรรษที่ผ่านมา
หมอนรองรางรถไฟ

หมอนรองราง (ภาษาอังกฤษแบบบริติช: railroad sleeper; ภาษาอังกฤษแบบอเมริกัน: railroad tie) เป็นอุปกรณ์สำหรับใช้ยึดจับรางรถไฟให้อยู่กับที่ ช่วยให้ขอบรางทั้งสองเส้นมีระยะที่เท่ากัน และช่วยถ่ายเทน้ำหนักลงสู่หินหรือวัสดุรองราง หมอนรองรางรถไฟนิยมทำจากไม้เนื้อแข็ง หรือคอนกรีตอัดแรง ในบางครั้งอาจจะทำจากเหล็กกล้าขึ้นรูปก็ได้ หมอนแต่ละชนิดต่างเหมาะสมกับการใช้ที่แตกต่างกันคือ หมอนไม้สามารถใช้รองรางได้ทั่วไปทั้งทางปกติและสะพาน แต่ปัจจุบันนิยมใช้รองจุดที่รางสองเส้นต่อกัน ส่วนหมอนเหล็ก นิยมใช้บนสะพานเหล็กโดยเฉพาะ
ตามมาตรฐานผลิตภัณฑ์อุตสาหกรรม หมอนคอนกรีตที่จะนำมาใช้ ต้องได้รับการทดสอบทั้งในด้านความทนทานต่อการกดดัน ตลอดจนความต้านทานไฟฟ้าที่อาจจะลัดจากรางเส้นหนึ่งไปหาอีกเส้นหนึ่งได้ เพื่อให้สามารถใช้ระบบวงจรไฟตอน (track circuit) ได้โดยไม่มีปัญหา
การจำแนกชนิด.
หมอนไม้.
หมอนไม้ ทำจากไม้เนื้อแข็ง (เช่น ไม้เต็ง ไม้มะค่า ฯลฯ) หรือไม้เนื้ออ่อนชนิดแข็งอาบน้ำยาครีโอโซต (creosote) หรือโบรอนเพื่อกันปลวกแมลงแทะ ถูกนำมาใช้รองรางรถไฟตั้งแต่ในอดีตมาจนถึงปัจจุบัน หมอนไม้มีข้อดีคือมีความแข็งแรงพอที่จะถ่ายน้ำหนักขบวนรถลงสู่หินรองราง ตลอดจนมีความอ่อนตัวต่อแรงกระแทก นอกจากนี้ ความที่ไม้เป็นฉนวนไฟฟ้า ก็ทำให้สามารถวางวงจรไฟฟ้าสำหรับติดตามขบวนรถ เมื่อขบวนรถผ่านจะทำให้วงจรต่อครบ แสดงผลออกทางผังบรรยายทาง วงจรชนิดนี้เรียกว่าวงจรไฟตอน
อย่างไรก็ตาม ข้อเสียที่สำคัญของหมอนไม้คือผุง่าย และเมื่อใช้ไปนาน ๆ จานรองรางจะกินลึกเข้าไปในเนื้อไม้ ทำให้ระดับสันรางทรุดตัวลง ต้องเปลี่ยนใหม่ นอกจากนี้ ตะปูยึดรางเมื่อได้รับแรงโยกคลอนของขบวนรถที่วิ่งผ่านมาก ๆ เข้า ก็ทำให้ตะปูหลุด ต้องย้ายไปตอกตำแหน่งใหม่หรือแม้แต่เปลี่ยนหมอน ดังนั้น ในปัจจุบัน จึงมีการใช้หมอนคอนกรีตเพิ่มมากขึ้น ซึ่งนอกจากจะทนทานกว่าแล้ว ก็ยังรองรับความเร็วขบวนรถที่เพิ่มมากขึ้นอีกด้วย
หมอนคอนกรีตอัดแรง.
ด้วยปัญหาที่มีในหมอนไม้แบบเดิมที่มีมาก และการสงวนพื้นที่ป่าไม้ จึงทำให้มีการพัฒนาหมอนรองรางที่ทำด้วยคอนกรีตอัดแรง ใส่โครงเหล็กไว้ภายใน ซึ่งมีราคาถูกกว่าไม้ และรองรับภาระต่อเพลาได้มากขึ้น ยิ่งไปกว่านั้นการใช้หมอนคอนกรีตอัดแรงกับรางเชื่อมยาวก็ยังสามารถทำให้ความเร็วขบวนรถมีมาก และลดเสียงรบกวนจากการเด้งของรางได้อีกด้วย อย่างไรก็ตาม หมอนคอนกรีตต้องติดตั้งกับหินรองทางที่โรยอย่างหนา และคันทางที่อัดแน่นอย่างดีจึงจะเกิดประสิทธิภาพในการใช้งานสูงสุด
ความคิดเรื่องหมอนคอนกรีตอัดแรงมีมาตั้งแต่ พ.ศ.2420 โดยได้มีการคิดค้นหมอนรองรางที่ทำจากคอนกรีตขึ้น กระนั้นก็ยังไม่เป็นที่แพร่หลายนัก จวบจนสงครามโลกครั้งที่สอง ซึ่งไม้หาได้ยากขึ้น ทำให้เกิดการพัฒนาหมอนคอนกรีตในยุโรป ยิ่งเพิ่มน้ำหนักของรางและเชื่อมยาวรางให้ติดกันมากขึ้นเท่าใด การผลิตหมอนก็ต้องทำให้มีคุณภาพดีมากขึ้นเท่านั้น ในปัจจุบัน หมอนคอนกรีตมีการใช้แพร่หลายกันในหลายประเทศรวมถึงไทย
หมอนเหล็กกล้า.
ในบางกรณี เช่นบนสะพานเหล็ก การรองรับรางรถไฟด้วยหมอนคอนกรีต อาจทำให้หมอนคอนกรีตต้องแตกเสียหายจากแรงสะเทือน จึงต้องใช้หมอนที่ทำจากไม้หรือเหล็กขึ้นเพื่อตัดปัญหาดังกล่าว 
ในทางรถไฟสายแยกในประเทศอังกฤษ หมอนรองรางนิยมทำจากเหล็กกล้าเนื่องจากใช้ปริมาณหินรองรางที่น้อยกว่าการใช้หมอนคอนกรีตถึง 60% (น้อยกว่าหมอนไม้ 45%) ตลอดจนสามารถหลอมกลับมาใช้ใหม่ได้
ออสติน มาโฮน

ออสติน แฮร์ริส มาโฮน  หรือที่รู้จักในชื่อของ ออสติน มาโฮน เกิดวันที่ 4 เมษายน ค.ศ. 1996 เป็นนักร้อง-นักแต่งเพลงป็อป ชาวอเมริกัน เขาได้เซ็นสัญญากับค่ายเพลง Young Money Entertainment, Cash Money Records และ Republic Records.
ชีวิตส่วนตัว.
ออสติน มาโฮน เกิดที่เมือง แซนแอนโทนีโอ, รัฐเท็กซัส, สหรัฐอเมริกา วันที่ 4 เมษายน ค.ศ. 1996 พ่อของเขาได้เสียชีวิตลง เมื่อเขาอายุได้เพียง 1 ขวบ 4 เดือนเท่านั้น ออสตินเลยได้รับการเลี้ยงดูจาก "มิเชลล์ มาโฮน"  แม่เพียงคนเดียวของเขา และต่อมาเขาได้เข้าเรียนที่ โรงเรียนมัธยมเลดี้เบิร์ดจอห์นสัน  ออสตินกับเพื่อนของเขา Alex Constancio เริ่มโพสต์วิดีโอลงยูทูบครั้งแรกในเดือนมิถุนายน ค.ศ. 2010 และต่อมาได้โพสต์มิวสิควิดีโอในเดือนมกราคม ค.ศ. 2011 และเขาก็ได้สร้างโซเชียลเน็ตเวิร์กเพื่ออัปเดตข่าวสาร ในเดือนตุลาคม ปีเดียวกันนั้นเอง ออสตินได้โพสต์วิดีโอที่เขาคัฟเวอร์เพลง Mistltoe ของ จัสติน บีเบอร์ ผู้คนมากมายได้เข้ามาดูคัฟเวอร์ของเขา ทำให้เขาเป็นที่รู้จักมากขึ้น และได้รับฉายาว่าเป็น Second Coming Of Justin Bieber
เดือนกันยายน ค.ศ. 2011 ชื่อของออสตินได้ปรากฏใน Billboard Social 50 chart ในลำดับที่ 38 นับว่าออสตินเป็นบุคคลที่มีอายุที่น้อยสุดที่มีชื่อปรากฏในชาร์ตนี้ และได้อันดับที่ 28 ในวันที่ 2 ธันวาคม ในเดือนพฤษภาคม ค.ศ. 2012 ออสตินมีผู้ติดตามในทวิตเตอร์กว่า 780,000 คน และผู้ติดตามในยูทูบกว่า 350,000 คน
ซิงเกิลแรกของเขาที่มีชื่อว่า '11:11' ขึ้นสู่ลำดับที่ 19 Billboard Heatseekers Songs chart และในวันที่ 5 มกราคม 2012 ออสตินได้ปล่อยซิงเกิลที่ 2 'say somethin' ซึ่งได้ขึ้นสู่ลำดับที่ 34 ของ Billboard Pop Songs chart วันที่ 21 มิถุนายน 2012 ออสตินได้ไปให้สัมภาษณ์กับ Elvis Duran ในรายการ Morning Show เป็นครั้งแรก และเขาก็ได้พบกับ จัสติน บีเบอร์ ที่อยู่ที่นั่นพอดี
วันที่ 28 สิงหาคม 2012 ออสตินได้เซ็นสัญญากับค่ายเพลงดัง Chase/Universal Republic Records ในปี 2013 ออสตินก็ได้เป็น 1 ในศิลปินที่ได้ทัวร์ MTV's Artists To Watch และออสตินก็ยังได้รับเลือกให้เป็นศิลปินที่เล่นเปิดคอนเสิร์ตให้กับ เทย์เลอร์ สวิฟต์ ใน Red Tour คอนเสิร์ตอีกด้วย
ผลงานเพลง.
สตูดิโออัลบั้ม
เพลง.
ปี 2012
ปี 2013
ปี 2014
ปี 2015
เพลงประกอบภาพยนตร์
สมาชิกสภาผู้แทนราษฎรจังหวัดลำปาง

จังหวัดลำปาง มีเขตเลือกตั้งสมาชิกสภาผู้แทนราษฎร 4 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดลำปางมีสมาชิกสภาผู้แทนราษฎรคนแรก คือ เจ้าสร้อย ณ ลำปาง
      พรรคประชาธิปัตย์
      พรรคก้าวหน้า (พ.ศ. 2488) → พรรคประชาธิปัตย์
      พรรคสหชีพ
      พรรคประชาธิปัตย์
      พรรคแนวประชาธิปไตย
      พรรคประชาธิปัตย์
      พรรคแรงงาน
      พรรคกิจสังคม
      พรรคธรรมสังคม
      พรรคแนวร่วมประชาธิปไตย 
      พรรคชาติไทย 
      พรรคชาติประชาชน (พ.ศ. 2522) 
      ไม่สังกัดพรรคการเมือง
      พรรครวมไทย (2529) → พรรคเอกภาพ (2531) 
      พรรคชาติไทย 
      พรรคสหประชาธิปไตย
      พรรคความหวังใหม่
      พรรคสามัคคีธรรม 
      พรรคชาติพัฒนา (พ.ศ. 2535)
      พรรคไทยรักไทย
      พรรคพลังประชาชน
      พรรคพลังประชาชน → พรรคเพื่อไทย
      พรรคเพื่อไทย
      พรรคเพื่อไทย
      พรรคพลังประชารัฐ → พรรคเศรษฐกิจไทย
      พรรคเสรีรวมไทย
      พรรคก้าวไกล → พรรคประชาชน
คู่คนลุยเลอะ

คู่คนลุยเลอะ("湘南純愛組"!) ภาคปฐมบทหรือภาคต้นของ "GTO"("The Great Teacher Onizuka คุณครูพันธุ์หายาก") ชื่อภาษาญี่ปุ่น อ่านว่า "Shonan Junai Gumi"(หรือบางแห่งใช้ชื่อว่า "Young GTO") เขียนและวาดภาพโดย อาจารย์ "โทรุ ฟูจิซาวะ"(Toru Fujisawa)ถูกตีพิมพ์ ครั้งแรกเป็นภาษา"ญี่ปุ่น" โดยบริษัท "โคดันฉะ" เมือง"โตเกียว" ประเทศญี่ปุ่น เมื่อปีพ.ศ.2534 ตีพิมพ์เป็นภาษาไทยโดย "บริษัทวิบูลย์กิจ พับลิชชิ่ง กรุ๊ป" มีความยาวทั้งสิ้น 31 เล่มจบ ความยาวประมาณ 6000 หน้ากระดาษ (บางแห่งให้ 32 เล่มจบ โดยรวมเอา "The Bad Company"เข้าไปด้วย)
ชะนีธรรมดา (สกุล)

สกุลชะนีธรรมดา เป็นสกุลของสัตว์เลี้ยงลูกด้วยนมในอันดับวานร จำพวกลิงไม่มีหางสกุลหนึ่ง ใช้ชื่อสกุลว่า "Hylobates" (/ไฮ-โล-บา-เตส/) ในวงศ์ชะนี (Hylobatidae)
ชะนีในสกุลนี้มีจำนวน 44 โครโมโซม บริเวณรอบ ๆ ใบหน้าจะมีขนสีขาวขึ้นเป็นวงกลมเหมือนวงแหวน ชะนีในสกุลนี้กระจายพันธุ์ตั้งแต่ภาคกลางและภาคใต้ของจีน จนถึงหลายประเทศในภูมิภาคเอเชียอาคเนย์ รวมถึงเกาะต่าง ๆ ในทะเล เดิมเคยถูกจัดให้เป็นเพียงสกุลเดียวในวงศ์นี้ ก่อนที่แยกออกไปเป็นสกุลต่าง ๆ ตามการศึกษาที่มีเพิ่มมากขึ้น (ข้อมูลบางแหล่งจัดให้มีเพียงสกุลเดียว)
ชะนีมงกุฎ

ชะนีมงกุฎ หรือ ชะนีเอี๊ยมดำ เป็นชะนีชนิดหนึ่ง มีชื่อวิทยาศาสตร์ว่า "Hylobates pileatus" 
เดิมเคยถูกจัดเป็นชนิดย่อยของชะนีมือขาว ("H. lar") แต่มีพฤติกรรมและลักษณะบางอย่างต่างออกไป รวมถึงเสียงร้องด้วย โดยสีขนจะแตกต่างออกไปตามเพศและช่วงอายุ ตัวผู้ในช่วงวัยรุ่นจะมีสีขนเหลือง เมื่ออายุ 3-4 ปี จะเปลี่ยนเป็นสีดำทั่วตัวยกเว้นคิ้ว ถุงอัณฑะ หลังมือ หลังเท้า และวงรอบใบหน้า ส่วนตัวเมียมีสีขาวนวลเหมือนเดิม แต่ที่หน้าอกและบนหัวมีสีดำ แลดูคล้ายใส่เอี๊ยม หรือผ้ากันเปื้อน อันเป็นที่มาของชื่อสามัญ
พบอาศัยอยู่ในแถบประเทศลาวและกัมพูชา ทางด้านทิศตะวันตกของแม่น้ำโขง สำหรับในประเทศไทยพบทางภาคตะวันออก เช่น จังหวัดสุรินทร์, บุรีรัมย์, ปราจีนบุรี, จันทบุรี, ตราด และในอุทยานแห่งชาติเขาใหญ่ 
มักอาศัยอยู่ในป่าดิบที่มียอดไม้สูงและรกชัฏ อาหารหลัก คือ ผลไม้, ใบไม้, แมลงและสัตว์เลื้อยคลาน ดื่มน้ำโดยใช้วิธีการเลียตามขนตัวเองและหาตามโพรงไม้ ออกลูกครั้งละ 1 ตัว เมื่อลูกชะนีอายุได้ 1 ปี จะเริ่มออกจากอกแม่ห้อยโหนไปมาด้วยตัวเอง ซึ่งต่างจากชะนีมือขาวที่จะเกาะอยู่กับอกแม่จนอายุได้ 2 ปี และเมื่อลูกอายุได้ 2-3 ปี แม่ชะนีมงกุฎจะเริ่มผสมพันธุ์อีกครั้ง ลูกชะนีโดยเฉพาะตัวผู้จะถูกขับไล่ออกจากฝูงเร็วกว่าตัวเมีย และจะอยู่ตามลำพังจนกระทั่งหาคู่ผสมพันธุ์ได้
ชะนีมงกุฎในอุทยานแห่งชาติเขาใหญ่ มีการผสมข้ามพันธุ์กับชะนีมือขาว จนเกิดเป็นชะนีลูกผสมซึ่งมีลักษณะรูปร่างที่แตกต่างออกไป รวมถึงเสียงร้องด้วย อันเนื่องจากอุทยานแห่งชาติเขาใหญ่นับเป็นสถานที่แห่งเดียวในโลก ที่มีชะนีทั้ง 2 ชนิดนี้อาศัยอยู่ในพื้นที่เดียวกัน
ชะนีแก้มขาว (สกุล)

ชะนีแก้มขาว  เป็นสกุลของสัตว์เลี้ยงลูกด้วยนมในอันดับวานรสกุลหนึ่ง ใช้ชื่อสกุลว่า "Nomascus" (/โน-มาส-คัส/) จัดเป็นลิงไม่มีหาง ในวงศ์ชะนี (Hylobatidae)
เดิมสกุลนี้เคยถูกให้เป็นสกุลย่อยของสกุล "Hylobates" (ซึ่งบางข้อมูลจัดให้เป็นสกุลเดียวกัน) ต่อมามีการศึกษาเพิ่มเติมพบว่าชะนีสกุลนี้มีจำนวนโครโมโซม 52 ส่วนมากชะนีกลุ่มนี้จะมีขนสีดำและมีกระจุกขนสีดำที่กลางกระหม่อม แต่บางส่วนก็มีสีที่อ่อนลงไป พบกระจายพันธุ์ตั้งแต่ภาคใต้ของจีน (มณฑลยูนาน และเกาะไหหลำ) จนถึงภาคเหนือและกลางของเวียดนาม และภาคเหนือของลาว
ฌ็อง-บาติสต์ เดอ ลา ซาล

นักบุญฌ็อง-บาติสต์ เดอ ลา ซาล (30 เมษายน ค.ศ. 1651 – 7 เมษายน ค.ศ. 1719) เป็นบาทหลวงโรมันคาทอลิกชาวฝรั่งเศส ผู้ก่อตั้งคณะภราดาลาซาล ซึ่งเป็นคณะนักบวชคาทอลิกที่มีบทบาทสำคัญในด้านการจัดการศึกษาแก่เยาวชน ท่านได้รับการประกาศเป็นนักบุญเมื่อวันที่ 24 พฤษภาคม ค.ศ. 1900 และได้รับยกย่องว่าเป็นนักบุญองค์อุปถัมภ์ครูอาจารย์
ประวัติ.
เดอ ลา ซาล เกิดในตระกูลขุนนาง ที่เมืองแร็งส์ แคว้นช็องปาญาร์แดน ประเทศฝรั่งเศส เมื่อวันที่ 30 เมษายน ค.ศ. 1651 เป็นบุตรคนโตสุดในบรรดาพี่น้องทั้งหมดสิบคน ได้รับศีลโกนเมื่ออายุ 11 ปี และได้เป็นแคนอนประจำอาสนวิหารแม่พระแห่งแร็งส์เมื่อายุได้ 15 ปี ศึกษาจนจบปริญญาเอกสาขาวิชาเทววิทยา แล้วรับศีลอนุกรมขั้นบาทหลวงเมื่อวันที่ 9 เมษายน ค.ศ. 1678 ขณะมีอายุได้ 26 ปี
เดอ ลา ซาล ได้อุทิศตนทำงานด้านการศึกษาอย่างจริงจังเพื่อช่วยเหลือเด็กยากจนในประเทศฝรั่งเศสสมัยนั้นให้มีการศึกษา จึงรวมกลุ่มชายที่มีความกระตือรือร้นจะทำงานด้านการศึกษาตั้งเป็นคณะภราดาลาซาลซึ่งเป็นคณะนักบวชที่เน้นงานสอนเด็กเหล่านั้นโดยเฉพาะ สมาชิกของคณะมีเฉพาะภราดา นับเป็นคณะนักบวชฆราวาสคณะแรกที่เน้นงานสอน และยังเป็นต้นแบบให้คณะนักบวชอื่น ๆ ที่เน้นการสอนที่เกิดขึ้นภายหลังด้วย ท่านยังริเริ่มให้ใช้ภาษาท้องถิ่นในการเรียนการสอนแทนการใช้ภาษาละตินที่ทำมาแต่เดิม เป็นผู้บุกเบิกการอบรมวิชาชีพครู ได้ก่อตั้งวิทยาลัยครูที่เมืองแร็งส์ ปารีส และแซ็ง-เดอนี และตั้งโรงเรียนขึ้นอีกหลายแห่งในฝรั่งเศส สอนในระดับชั้นประถมศึกษา มัธยมศึกษา อาชีวศึกษา
ฌ็อง-บาติสต์ เดอ ลา ซาล ถึงแก่มรณกรรมที่แซ็ง-ยง เมืองรูอ็อง ประเทศฝรั่งเศส ในวันที่ 7 เมษายน ค.ศ. 1719 (ซึ่งเป็นวันศุกร์ประเสริฐประจำปีนั้น) ขณะมีอายุย่าง 68 ปี เรลิกของท่านถูกเก็บรักษาไว้ที่ศูนย์กลางคณะภราดาลาซาล กรุงโรม ประเทศอิตาลี
การประกาศเป็นนักบุญ.
บาทหลวงฌ็อง-บาติสต์ เดอ ลา ซาล ได้รับการประกาศเป็นบุญราศีเมื่อวันที่ 19 กุมภาพันธ์ ค.ศ. 1888 ต่อมาได้รับการประกาศเป็นนักบุญเมื่อวันที่ 24 พฤษภาคม ค.ศ. 1900 โดยสมเด็จพระสันตะปาปาลีโอที่ 13 นอกจากนี้สมเด็จพระสันตะปาปาปิอุสที่ 12 ยังยกย่องให้ท่านเป็นนักบุญองค์อุปถัมภ์ครูอาจารย์ตั้งแต่ปี ค.ศ. 1950
ตัวกรองคาลมาน

ตัวกรองคาลมาน  เป็นที่รู้จักกันว่าคือการประมาณค่าของสมการกำลังสองเชิงเส้น (หรือ LQE) เป็นขั้นตอนวิธีแบบเวียนบังเกิดในการประมาณตัวแปรสถานะของระบบพลวัต โดยการประมาณตัวแปรสถานะของระบบพลวัตนี้อาจจะประยุกต์ใช้ในกรณีที่ต้องการประมาณตัวแปรสถานะที่ถูกสัญญาณรบกวนหรือเกิดจากข้อจำกัดในการตรวจวัดตัวแปรสถานะนั้นๆ หรือในบางกรณีก็ใช้ร่วมกับข้อมูลของตัวแปรสถานะที่ได้รับมาจากเซ็นเซอร์ซึ่งทำให้ข้อมูลของตัวแปรสถานะมีความแม่นยำมากขึ้นกว่าการเลือกใช้ข้อมูลจากเซ็นเซอร์เพียงอย่างเดียว 
ตัวกรองคาลมานถูกนำเสนอครั้งแรกโดย รูดอล์ฟ อีมิว คาลมาน ในปี ค.ศ. 1960 ซึ่งแนวความคิดของคาลมานเกี่ยวกับตัวกรองคาลมานนี้ถูกตั้งข้อสงสัยเป็นอย่างมากในช่วงเริ่มต้นแต่อย่างไรก็ดี คาลมานประสบความสำเร็จในการนำแนวผลงานชิ้นนี้ของเขาให้ได้รับการยอมรับจากการได้พบกับ สแตนลี่ เอฟ. ชมิคท์ (Stanley F. Schmidt) แห่งศูนย์วิจัยแอมส์ ของนาซ่า ในช่วงทศวรรษที่ 1960 จนในที่สุดตัวกรองคาลมานได้ถูกนำไปใช้ในการควบคุมและกรองสัญญาณของยานอวกาศในโครงการอะพอลโล และหลังจากนั้นก็ถูกนำไปใช้อย่างแพร่หลายเรื่อยมา
วีวาเชลาฟ มาลาเฟียฟ

วีวาเชลาฟ อเล็คซานโดรวิช มาลาเฟียฟ (เกิดเมื่อวันที่ 4 มีนาคม ค.ศ. 1979 เป็นอดีตนักฟุตบอลชาวรัสเซีย เคยเล่นให้กับสโมสรฟุตบอลเซนิตเซนต์ปีเตอส์เบิร์กในรัสเซียนพรีเมียร์ลีก ตำแหน่งผู้รักษาประตู และทีมชาติรัสเซีย ตั้งแต่ปี ค.ศ. 2003
ควีนวิกทอเรียบิลดิง

ควีนวิกทอเรียบิลดิง  เป็นอาคารที่สร้างในปลายคริสต์ศตวรรษที่ 19 ออกแบบโดยจอร์จ มักเร ในเขตศูนย์กลางธุรกิจของเมืองซิดนีย์ ประเทศออสเตรเลีย โดยเป็นอาคารสถาปัตยกรรมฟื้นฟูโรมาเนสก์ ที่ถูกสร้างขึ้นระหว่าง ค.ศ. 1893-1898 มีความกว้างของตัวอาคาร 30 เมตร และความยาว 190 เมตร ตัวอาคารมีถนนล้อมรอบทั้ง 4 ด้าน คือ , , York Street และ Druitt Street อาคารหลังนี้ได้รับการออกแบบให้เป็นศูนย์การค้าในช่วงแรก และต่อมาถูกใช้งานอย่างหลากหลายจนกระทั่งได้รับการบูรณะให้มีการใช้งานดังเดิมในช่วงปลายคริสต์ศตวรรษที่ 20
พระบรมราชินยานุสาวรีย์สมเด็จพระราชินีนาถวิกตอเรีย.
บริเวณทิศใต้ของควีนวิกทอเรียบิลดิง คือ ลานครบรอบสองร้อยปี (Bicentennial Plaza) ด้านหน้าศาลาว่าการนครซิดนีย์ ตรงข้าม Druitt Street จะพบพระบรมราชินยานุสาวรีย์ของสมเด็จพระราชินีนาถวิกตอเรียที่สร้างเป็นฐานหินสี่เหลี่ยมสีเทาสว่าง โดยเป็นงานแกะสลักของประติมากรจอห์น ฮิวส์ พระบรมราชินยานุสาวรีย์แห่งนี้เคยตั้งอยู่ด้านนอกสภานิติบัญญัติของประเทศไอร์แลนด์ ต่อมารัฐบาลไอร์แลนด์ได้มอบพระบรมราชินยานุสาวรีย์แห่งนี้สู่ประชาชนชาวซิดนีย์ และทางการได้นำมาวางบนที่ตั้งปัจจุบันใน ค.ศ. 1987
โมบาระ

โมบาระ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 100.01 ตารางกิโลเมตร ในปี ค.ศ. 2012 มีจำนวนประชากร 91,439 คน
ที่ตั้งทางภูมิศาสตร์.
โมบาระตั้งอยู่ด้านในแผ่นดินของคาบสมุทรโบโซ มีความสูงของพื้นทางทิศตะวันตกและจะลาดไปทางทิศตะวันออก ได้รับอิทธิพลจากกระแสน้ำคูโรชิโอะ ในมหาสมุทรแปซิฟิก ทำให้มีสภาพอากาศแบบมหาสมุทร อากาศร้อนชื้นในฤดูร้อน และอากาศเย็นในฤดูหนาว
สมาชิกสภาผู้แทนราษฎรจังหวัดสมุทรปราการ

จังหวัดสมุทรปราการ มีเขตเลือกตั้งสมาชิกสภาผู้แทนราษฎร 8 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 8 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสมุทรปราการมีสมาชิกสภาผู้แทนราษฎรคนแรก คือ นายเขียน กาญจนพันธุ์
      พรรคเสรีมนังคศิลา
      พรรคประชาธิปัตย์
      พรรคสหประชาไทย 
      พรรคประชาธิปัตย์
      พรรคสังคมชาตินิยม 
      พรรคประชากรไทย
      พรรคชาติประชาชน 
      พรรคชาติไทย
      พรรคประชากรไทย
      พรรคราษฎร
      พรรคประชาธิปัตย์
      พรรคราษฎร
      พรรคประชากรไทย
      พรรคชาติไทย
      พรรคชาติไทย
      พรรคประชากรไทย
      พรรคพลังธรรม 
      พรรคประชากรไทย → พรรคราษฎร
      พรรคไทยรักไทย
      พรรคราษฎร → พรรคมหาชน
      พรรคพลังประชาชน
      พรรคพลังประชาชน → พรรคเพื่อไทย
      พรรคพลังประชาชน → พรรคภูมิใจไทย
      พรรคประชาธิปัตย์
      พรรคเพื่อไทย
      พรรคเพื่อไทย 
      พรรคภูมิใจไทย
      พรรคพลังประชารัฐ 
      พรรคอนาคตใหม่ → พรรคก้าวไกล
      พรรคก้าวไกล → พรรคประชาชน (พ.ศ. 2567)
กริฟ ริส

กริฟฟิด มาริดิต โบเวน ริส (#เปลี่ยนทาง [ˈɡrɨ̞fɨ̞ð maˈrɛdɨ̞ð ˈbowɛn ˈr̥ɨːs]) เป็นนักดนตรีชาวเวลส์ ที่เป็นศิลปินเดี่ยว และเล่นดนตรีให้อีกหลากวงรวมทั้งวง ซุเปอร์เฟอร์รีแอนิมัลส์ ที่ได้อยู่ในกระแสหลักในยุค 1990 นอกจากนี้เขายังเข้างมีวงอิเล็กหรอป็อปเซ่น นีออน นีออน พร้อมด้วย บูม บีบ กับอัลบั้มของพวกเขา "Stainless Style" ถูกเสนอชื่อเข้าชิง รางวัลเมอร์คิวรี (Mercury Prize) ในปี 2008 และเขาได้รับรางวัล เวลส์มิวสิกไพรซ์ (Welsh Music Prize) ในปี 2011 ในอัลบั้ม "Hotel Shampoo"
สกุลชิมแปนซี

สกุลชิมแปนซี  เป็นสกุลของสัตว์เลี้ยงลูกด้วยนมที่มีวิวัฒนาการสูง ใกล้เคียงกับมนุษย์มากที่สุด ในอันดับวานร เป็นลิงไม่มีหาง ใช้ชื่อสกุลว่า "Pan"
มีถิ่นที่อยู่ในแถบทวีปแอฟริกาตะวันออกและแอฟริกากลางระดับเส้นศูนย์สูตร ตัวผู้จะหนักราว 110 ปอนด์ มีส่วนสูงเฉลี่ย 5 ฟุต ส่วนตัวเมียหนักราว 88 ปอนด์และสูงเฉลี่ย 4 ฟุต สามารถปีนป่ายต้นไม้ได้เป็นอย่างดี แต่ชอบที่จะหากินและอาศัยอยู่บนพื้นดินมากกว่า ขนตามลำตัวสั้นสีน้ำตาลดำหรือเทาเข้ม แต่ที่มือและเท้าไม่มีขน รวมทั้งบริเวณใบหน้าและใบหู 
มีลักษณะเด่น คือ ไม่มีดั้งจมูก ขากรรไกรค่อนข้างยื่นออกมา มีฟันกรามที่พัฒนาใช้การได้ดี มีปริมาตรสมองราว 400 ลูกบาศก์เซนติเมตร มีโครโมโซมจำนวน 24 คู่ และมีดีเอ็นเอร่วมกับมนุษย์ถึงร้อยละ 99.4 เนื่องจากมีบรรพบุรุษร่วมกันมา แต่ได้แยกวิวัฒนาการออกจากกันเมื่อราว 5-6 ล้านปีก่อน
มีพฤติกรรมกินพืชเป็นอาหารหลัก โดยปกติเป็นสัตว์ที่รักสงบ แต่ก็มีบางครั้งที่ตัวผู้จะมีพฤติกรรมดุร้าย มักยกพวกเข้าโจมตีกัน และยังมีพฤติกรรมล่าลิงชนิดอื่น ได้แก่ ลิงโลกเก่ากินเป็นอาหารอีกด้วย เป็นสัตว์ที่อยู่รวมกันเป็นครอบครัว มีความสัมพันธ์เป็นเครือญาติกัน โดยมีตัวผู้เป็นจ่าฝูง ออกลูกครั้งละเพียง 1 ตัว อายุขัยโดยเฉลี่ย 40 ปี เป็นสัตว์ที่มีความเฉลียวฉลาด มีการแสดงออกทางอารมณ์คล้ายคลึงและใกล้เคียงกับมนุษย์มากที่สุด รวมทั้งกล้ามเนื้อและสรีระ ทั้งนี้เพราะระบบกล้ามเนื้อของมนุษย์และชิมแปนซีนั้นคล้ายกันมาก แต่ถึงอย่างนั้นเมื่อเปรียบเทียบกันต่อหน่วยน้ำหนักแล้ว ชิมแปนซีมีกล้ามเนื้อที่แข็งแรงกว่ามนุษย์ 2-3 เท่า โดยมีการศึกษาพบว่า ชิมแปนซีมีความทรงจำดีเสียยิ่งกว่ามนุษย์ที่เป็นผู้ใหญ่เสียอีก และจดจำคำศัพท์ของมนุษย์ได้ถึง 125 คำ 
แบ่งออกได้เป็น 2 ชนิด คือ
โดยนักวิทยาศาสตร์ที่ศึกษาด้านชิมแปนซี ที่มีชื่อเสียงและได้รับการยอมรับมากที่สุด คือ เจน กูดดอลล์ นักวานรวิทยาหญิงชาวอเมริกัน ที่เริ่มศึกษาตั้งแต่ปี ค.ศ. 1960 เริ่มต้นที่ประเทศอูกันดา
สมาชิกสภาผู้แทนราษฎรจังหวัดปทุมธานี

จังหวัดปทุมธานี มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดปทุมธานีมีสมาชิกสภาผู้แทนราษฎรคนแรก คือ นายทองกระจาย รัชตะวรรณ
      พรรคอิสระ (พ.ศ. 2488) 
       พรรคเสรีมนังคศิลา 
       พรรคสหภูมิ → พรรคชาติสังคม
       พรรคสหประชาไทย 
       พรรคสังคมชาตินิยม
       พรรคสันติชน
       พรรคธรรมสังคม 
       พรรคชาติไทย
       พรรคเสรีธรรม (พ.ศ. 2522) → พรรคสยามประชาธิปไตย
       พรรคประชากรไทย
       ไม่สังกัดพรรคการเมือง
       พรรคชาติไทย
       พรรคประชากรไทย
       พรรคความหวังใหม่ 
       พรรคประชาธิปัตย์
       พรรคชาติพัฒนา (พ.ศ. 2535) → พรรคไทยรักไทย
       พรรคประชาธิปัตย์
       พรรคไทยรักไทย
       พรรคชาติไทย
       พรรคชาติไทย
       พรรคชาติไทย → พรรคเพื่อไทย
       พรรคพลังประชาชน → พรรคเพื่อไทย
       พรรคประชาราช
      พรรคเพื่อไทย
      พรรคเพื่อไทย → พรรคภูมิใจไทย
      พรรคประชาธิปัตย์
      พรรคอนาคตใหม่ → พรรคภูมิใจไทย
      พรรคภูมิใจไทย
      พรรคก้าวไกล → พรรคประชาชน 
      พรรคเพื่อไทย
พัก ซ็อง-ฮย็อน

พัก ซ็อง-ฮย็อน  เกิดวันที่ 1 มกราคม ค.ศ. 1983 ที่คุนซัน จังหวัดช็อลลาเหนือ เป็นนักยิงธนูแชมป์โลกจากประเทศเกาหลีใต้ เธอเป็นผู้ครองสถิติโลกในระยะ 70 ม.ในรอบการแข่งยิงธนูที่ 72 ในโอลิมปิกฤดูร้อน 2004 ที่กรุงเอเธนส์ และได้รับรางวัลเหรียญทองร่วมกับทีมของเธอทั้งในโอลิมปิกฤดูร้อน 2004 และ 2008 ซึ่งเธอได้รับการบันทึกสถิติโลกในรอบ FITA ด้วยคะแนน 1,405 แต้ม
ประวัติและการแข่งขันระดับโลก.
โอลิมปิกฤดูร้อน 2004.
พักเป็นตัวแทนของทีมชาติเกาหลีในโอลิมปิกฤดูร้อน 2004 และอยู่ในอันดับที่ 1 ของประเภทบุคคลหญิง จากการยิงธนูรอบที่ 72 ด้วยคะแนน 682 แต้ม และได้รับการบันทึกให้เป็นสถิติโลก
 ในรอบน็อคเอาท์คู่แรก เธอได้พบกับนักยิงธนูอันดับที่ 64 อย่างเมย์ มันซอร์ ซึ่งเป็นนักกีฬาจากประเทศอียิปต์ โดยพักเป็นฝ่ายชนะมันซอร์ด้วยคะแนน 154-102 ในการแข่งยิงธนูรอบที่ 18 จากนั้น เธอเป็นฝ่ายชนะนักยิงธนูอันดับที่ 33 ชาวรัสเซียอย่างนาตาเลีย โบโตโลวา ด้วยคะแนน 165-148 และนักยิงธนูจากบริเตนใหญ่ผู้ซึ่งอยู่ในอันดับที่ 17 อย่างนาโอมิ โฟลคาร์ด ด้วยคะแนน 171-159 รวมถึงนักยิงธนูจากประเทศกรีซซึ่งอยู่ในอันดับ 8 อย่างเอวานเจเลีย ซาร์รา ด้วยคะแนน 111-101 และอลิสัน วิลเลียมสัน ซึ่งเป็นนักยิงธนูจากบริเตนใหญ่ด้วยคะแนน 110-100 จนเข้าสู่รอบไฟนอลโดยได้พบกับเพื่อนร่วมชาติชาวเกาหลีที่มีชื่อว่าอี ซองจิน ในแมตช์ยิงธนูที่ 12 รอบไฟนอล พักเป็นฝ่ายชนะเหนือสองแต้มเหนือนักยิงธนูอันดับ 2 อย่างอี ส่งผลให้เธอได้รับรางวัลเหรียญทองของประเภทบุคคลหญิง
ทั้งนี้ พักยังได้รับเหรียญทองในการแข่งขันประเภททีมหญิงด้วยเช่นกัน
โอลิมปิกฤดูร้อน 2008.
ในโอลิมปิกฤดูร้อน 2008 ที่กรุงปักกิ่ง พักผ่านรอบจัดอันดับด้วยคะแนนรวมที่ 673 แต้ม โดยนำมือวางอันดับสองอย่างยุน อกฮี อยู่หกแต้ม ซึ่งเธอเข้าสู่รอบน็อคเอาท์โดยได้พบกับคาดีจา อับบูดา ในคู่แรก ที่ซึ่งเธอเป็นฝ่ายชนะนักยิงธนูจากประเทศโมร็อกโกด้วยคะแนน 112-80 ส่วนในรอบที่สอง เธอเป็นฝ่ายชนะคู่แข่งที่แข็งแกร่งอย่างอันยา ฮิทซ์เลอร์ ด้วยคะแนน 112-107 และเธอยังเป็นฝ่ายชนะเอลปิดา โรแมนซี ที่คะแนน 115-103 ด้วยสถิติโอลิมปิกใหม่ในรอบที่สามก่อนที่จะเข้าสู่รอบควอเตอร์ไฟนอล ที่ซึ่งเธอไม่มีปัญหาในการเอาชนะนามิ ฮายากาวะ ด้วยคะแนน 112-103 ในรอบเซมิไฟนอลเธอได้พบกับนักยิงธนูที่แข็งแกร่งอย่างควอน อึนซิล ซึ่งเธอเป็นฝ่ายชนะด้วยคะแนน 109-106 ส่วนในรอบไฟนอลซึ่งเป็นการชิงชัยเหรียญทอง เธอได้พบกับคู่แข่งอย่างจาง จวนจวน ซึ่งทำคะแนนได้ 7 แต้มในการยิงครั้งที่สอง ในขณะที่พักทำคะแนนได้ไม่ต่ำกว่า 8 แต้ม แต่เมื่อสิ้นสุดการแข่งขัน จางเป็นฝ่ายคว้าเหรียญทองจากผลการแข่ง 110-109
พักยังได้แข่งขันประเภททีมร่วมกับยุน อก-ฮี และจู ฮย็อน-จ็อง โดยสามารถทำคะแนนสูงสุดในรอบจัดอันดับที่คะแนนรวม 667 แต้มจากยุน และ 664 แต้มจากจู ส่งผลให้ทีมเกาหลีใต้อยู่ในอันดับหนึ่งเมื่อสิ้นสุดการแข่งรอบจัดอันดับ ซึ่งพวกเธอได้เข้าไปรอการแข่งขันรอบควอเตอร์ไฟนอลในเวลาต่อมา ที่ซึ่งพวกเธอมีชัยเหนือทีมอิตาลีด้วยคะแนน 231-217 และยังเป็นการทำสถิติโลกใหม่ ในรอบเซมิไฟนอลพวกเธอพบกับทีมฝรั่งเศสโดยทำได้ 213 แต้ม ในขณะที่ฝรั่งเศสทำได้ 184 แต้ม และยังคงรักษารูปแบบการเล่นจนถึงรอบไฟนอล ซึ่งได้พบกับคู่แข่งอย่างจีนที่สามารถทำคะแนนไว้ที่ 215 แต้ม แต่แล้วเกาหลีใต้ก็เป็นฝ่ายรับรางวัลเหรียญทองด้วยคะแนน 224 คะแนน
ในเดือนธันวาคม ค.ศ. 2008 เธอได้แต่งงานกับพัก คย็อง-โม ซึ่งเป็นนักยิงธนูเจ้าของเหรียญโอลิมปิกหลังจากคบหากันราว 1 ปี
โพโรโระ เพนกวินป่วน ก๊วนขั้วโลก

โพโรโระ เพนกวินป่วน ก๊วนขั้วโลก  เป็นการ์ตูนแอนิเมชันคอมพิวเตอร์ เป็นผลงานของ ไอโคนิกเอนเตอร์เทนเมนท์, เอสเคบอร์ดแบนด์, โอคอนและอีบีเอส และยังถือเป็นผลผลิตแห่งความร่วมมือจาก Samchŏlli บริษัทผลิตแอนิเมชัน ที่ตั้งอยู่ในแคซ็อง เกาหลีเหนือด้วย โดยเริ่มสร้างแอนิเมชันเรื่องนี้ตั้งแต่ปี พ.ศ. 2545 และเริ่มออกอากาศในเกาหลีใต้ทางช่อง อีบีเอส ในปี พ.ศ. 2546
ในปัจจุบันแอนิเมชันเรื่องนี้ยังออกอากาศในหลายประเทศเช่น ออสเตรเลีย, ฝรั่งเศส, ไต้หวัน, อินเดีย, อิตาลี, เปอร์โตริโก, สิงคโปร์และเวียดนาม และยังออกอากาศทางช่องโทรทัศน์ของ นอร์เวย์, ช่องบูมเมอแรงและการ์ตูนนิโต ของสหราชอาณาจักร และช่องดิสนีย์จูเนียร์เอเชีย
ในประเทศเกาหลีใต้ โพโรโระเป็นที่มีชื่อเสียงในกลุ่มเด็กวัยก่อนอนุบาลและเด็กทั่วไป และมีชื่อเล่นที่เรียกกันว่า "ท่านประธานโพโรโระ"  และในกลุ่มวัยรุ่นก็เรียกกันว่า "ศาสดาโพโรโระ" 
แอนิเมชันเรื่องนี้เป็นเรื่องเกี่ยวกับการผจญภัยของโพโรโระและผองเพื่อนซึ่งอาศัยอยู่ในป่าหิมะแห่งป่าโพรง โพรง ซึ่งมักจะเผชิญกับความท้าทาย, บทเรียนต่างๆและเรื่องของศีลธรรมในแต่ละตอน
ไวลด์วันส์ (เพลง)

ไวลด์วันส์  เป็นเพลงซิงเกิลของนักแร็ปชาวอเมริกัน โฟล ไรเดอ โดยวางจำหน่ายเป็นอัลบั้มเดี่ยวที่สองเมื่อวันที่ 19 ธันวาคม ค.ศ. 2011 ในสหรัฐอเมริกา
ชาร์ต.
<templatestyles src="Col-begin/styles.css"/>
อภิรัฐมนตรีสภา

อภิรัฐมนตรีสภา  เป็นสภาที่ปรึกษาและสภานิติบัญญัติที่จัดตั้งขึ้นตามพระบรมราชโองการของพระบาทสมเด็จพระปกเกล้าเจ้าอยู่หัว ตั้งแต่ พ.ศ. 2468 ถึง พ.ศ. 2475 โดยทรงมีพระราชประสงค์ให้สร้างสภาลักษณะเดียวกับคณะรัฐมนตรี อันเป็นที่ประชุมของพระราชวงศ์ที่สำคัญที่สุด 5 พระองค์ เพื่อพิจารณาร่างพระราชบัญญัติก่อนนำขึ้นทูลเกล้าฯ ถวายให้ทรงลงพระปรมาภิไธย และประชุมหารือข้อราชการ สภาก่อตั้งขึ้นเมื่อวันที่ 28 พฤศจิกายน พ.ศ. 2468 เพียง 3 วันหลังจากพระองค์ขึ้นครองราชย์ หลังจากที่พระบาทสมเด็จพระมงกุฎเกล้าเจ้าอยู่หัว พระเชษฐาของพระองค์เสด็จสวรรคตเมื่อวันที่ 25 พฤศจิกายน พ.ศ. 2468
สมาชิก.
สภาประกอบด้วยพระราชวงศ์ 5 พระองค์ แต่ละพระองค์เป็นเจ้านายแห่งราชวงศ์จักรีซึ่งดำรงตำแหน่งเสนาบดีที่สำคัญในรัชสมัยพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระมงกุฎเกล้าเจ้าอยู่หัว (พระราชบิดาและพระเชษฐาของพระบาทสมเด็จพระปกเกล้าเจ้าอยู่หัว) ภายหลังมีสมาชิกสิ้นพระชนม์จึงมีการแต่งตั้งสมาชิกเพิ่มเติมจากพระราชวงศ์อีก 3 พระองค์ สมาชิกสภาประกอบด้วยดังนี้
สภานี้มิใช่องค์กรเดียวของรัฐบาลในเวลานั้น หากแต่ยังมีสภากรรมการองคมนตรี (Privy Council) และเสนาบดีสภา (Council of Secretaries) อย่างไรก็ดี สมเด็จเจ้าฟ้ากรมพระนครสวรรค์วรพินิตเป็นสมาชิกที่โดดเด่นที่สุดของอภิรัฐมนตรีสภา เพราะพระองค์เป็นผู้สำเร็จราชการและเสนาบดีกระทรวงมหาดไทย
บทบาทหน้าที่ของอภิรัฐมนตรีสภา.
อภิรัฐมนตรีสภา เป็นสถาบันใหม่เทียบเท่าได้กับสภาที่ปรึกษาราชการแผ่นดินในรัชกาลที่ 5 ซึ่งได้ตั้งขึ้นภายหลังที่พระบาทสมเด็จพระปกเกล้าเจ้าอยู่หัวเสด็จขึ้นครองราชย์ได้ 2 วัน (วันเสาร์ที่ 28 พฤศจิกายน พ.ศ. 2468) มีหน้าที่เป็นสภาที่ปรึกษาชั้นสูงแก่พระมหากษัตริย์ ซึ่งให้คำปรึกษาเกี่ยวกับกิจการการเมืองการปกครองและนโยบายของประเทศ อภิรัฐมนตรีสภา มีการกำหนดการประชุมทุก ๆ วันศุกร์ สัปดาห์ละครั้ง โดยมีพระมหากษัตริย์ทรงเป็นประธานในการประชุม เริ่มการประชุมครั้งแรกเมื่อวันที่ 29 พฤศจิกายน พ.ศ. 2468 ณ พระที่นั่งบรมพิมาน อภิรัฐมนตรีสภา ได้ให้คำปรึกษาแนะนำในเรื่องที่เกี่ยวกับราชการแผ่นดินหลายเรื่องที่สำคัญ กล่าวคือ
รถอัดหิน

รถอัดหิน (ballast tamper/tamping machine, ย่อว่า อน.) เป็นเครื่องจักรกลโดยใช้ยานยนต์รางวิ่งบนทางรถไฟประเภทรถเครื่องมือกลหนัก มีหน้าที่ปรับระดับราง แนวรางให้อยู่ในพิกัดที่กำหนด พร้อมอัดหินโรยทางรองทางให้แน่นขึ้น เพื่อเพิ่มความปลอดภัยในการเดินรถ ตลอดจนสภาพทางรถไฟในการเดินรถที่รวดเร็วและมั่นคงปลอดภัย
หน้าที่.
ในอดีต การอัดหินโรยทางรองทางรถไฟ ทำได้โดยการใช้แรงงานคนอัดหินโรยทางรองทางรถไฟ ด้วยเครื่องมืออัดหินขนาดเล็กที่ใช้แรงงานคนจับและเครื่องอัดหินโรยทางขนาดเล็กเขย่า และคอยตบหินโรยทางบริเวณหัวหมอนไม้ให้แน่นเรียบ เสมอระดับหมอนรองรางรถไฟ เป็นการรักษาแนวรางรถไฟให้เป็นแนวตรง โดยตรึงหินโรยทางบริเวณหัวหมอนไม้ให้แน่น ด้วยการตบหินโรยทางให้แน่น แต่เนื่องจากในปัจจุบันมีการใช้หมอนคอนกรีตซึ่งหนักกว่าหมอนไม้มาก(ราว 200 กิโลกรัม) ก็จำเป็นที่จะต้องใช้เครื่องมือช่วย เช่นเครื่องอัดหินโรยทางที่ติดกับแขนกลรถเขย่า หรือเครื่องจักรกลอัดหินที่ติดกับรถเครื่องกลบำรุงทาง ซึ่งอย่างหลังนี้เรียกว่ารถเครื่องกลบำรุงทาง หลักการที่สำคัญของรถเครื่องกลบำรุงทางคือ รถเครื่องกลบำรุงทางจะทำการอัดหินโรยทาง บีบอัดหินโรยทางเข้าใต้ท้องหมอนคอนกรีตรองราง ในทุกท่อนหมอนคนอกรีตรองราง โดยจะมีเครื่องมือกลเป็นโรลเลอร์ยกบริเวณเอวรางให้ลอยขึ้นตามค่าที่กำหนด และวิ่งไปตามเอวรางเดินหน้าไป ในขณะที่รถเครื่องกลบำรุงทางจะทำการบีบอัดหินโรยทางให้แน่บกระชับใต้ท้องหมอน พร้อมดันไปทางซ้ายหรือขวาตามค่าที่ต้องการเพื่อให้ได้แนวรางรถไฟเป็นทางตรง โดยการอัดหินโรยทางเข้าใต้หมอนรองรางจะมีใบอัด(Tamper)ที่จะแหย่ลงไปในหินโรยทางระหว่างช่องว่างหมอนรองรางถึงหมอนรองราง ให้ปลายใบอัดต่ำกว่าหมอนให้หินโรยทางเข้าไป จัดเรียงใต้หมอนรองรางตามที่กำหนดไว้ ทำให้หินโรยทางใต้หมอนรองรางทางรถไฟ ส่วนที่อยู่ใต้หมอนให้แน่นโดยการสั่นสะเทือนและบีบอัดด้วยแรงบีบ โยมีการกำหนดระยะเวลาการทำงานที่เหมาะสมตามกำหนดเวลาว่างของการเดินขบวนรถ 
การอัดหิน เป็นการปรับให้เหลี่ยมของหินรองทางรถไฟสามารถขบกันแน่นขึ้น และทนทานต่อแรงกระเทือนของขบวนรถที่วิ่งผ่าน ทำให้เกิดเป็นฐานแผ่ในการรับน้หนักจากขบวนรถที่วิ่งผ่าน
ฉัฏฐพงศ์ พันธนะอังกูร

ฉัฏฐพงศ์ พันธนะอังกูร ชื่อเล่น หลุยส์ หรือที่รู้จักกันในชื่อ หลุยส์ พันธนะ เกิดวันที่ 8 เมษายน พ.ศ. 2514 ที่กรุงเทพมหานคร เป็นทั้งนักแสดงและนักต่อสู้ป้องกันตัวชาวไทย มีผลงานในภาพยนตร์ อาทิ "องค์บาก" และ "เกิดมาลุย"
ค่างหนุมาน

ค่างหนุมาน  เป็นสกุลของสัตว์เลี้ยงลูกด้วยนม ในอันดับวานร จำพวกค่างสกุลหนึ่ง ใช้ชื่อสกุลว่า "Semnopithecus" อยู่ในวงศ์ลิงโลกเก่า (Cercopithecidae)
ค่างหนุมาน เป็นค่างที่มีหางยาวมากใช้สำหรับทรงตัวบนต้นไม้ มีขนตามลำตัวสีขาวหรือสีเทา ขณะที่มีใบหน้าและหูสีคล้ำ แขนและขาเรียวยาว กระจายพันธุ์ทั่วไปในอนุทวีปอินเดีย เช่น อินเดีย, เนปาล, ปากีสถาน จนถึงอัฟกานิสถาน ตัวผู้มีความสูงเต็มที่ประมาณ 75 เซนติเมตร น้ำหนักราว 11-18 กิโลกรัม ขณะที่ตัวเมียมีขนาดเล็กลงมากว่าเล็กน้อย
ค่างหนุมาน หากินได้ทั้งบนพื้นดินและต้นไม้ ในภูมิภาคแถบที่อาศัยอยู่ นับถือเป็นสัตว์ศักดิ์สิทธิ์ โดยถือเป็นหนุมาน เทพเจ้าตามความเชื่อของศาสนาฮินดู จึงไม่มีภัยคุกคามจากมนุษย์ อีกทั้งเป็นค่างที่ปรับตัวได้ง่าย หากินง่าย จนทำให้ในบางชุมชนของมนุษย์ มีฝูงค่างหนุมานอยู่อาศัยอยู่เป็นจำนวนมาก จนเกิดเป็นปัญหา
ค่างหนุมาน เป็นค่างที่มีความคล่องแคล่วว่องไวมาก จึงไม่มีศัตรูตามธรรมชาติเท่าใดนัก อีกทั้งสามารถกระโดดจากพื้นได้สูงถึง 5 เมตร เพื่อหลบหลีกศัตรูได้อีกด้วย
การจำแนก.
แบ่งออกได้เป็น 7 ชนิด (ในบางข้อมูลจัดให้เป็นเพียงชนิดเดียว)
อัตราเร็วเหนือเสียง

อัตราเร็วเหนือเสียง เป็นการจำกัดความของความเร็วซึ่งมีค่ามากกว่าอัตราเร็วเสียง (1 มัค) ในอากาศแห้งที่อุณหภูมิ 20 °C ค่าเริ่มเปลี่ยนที่ต้องการสำหรับวัตถุที่เดินทางที่อัตราเร็วเสียงอยู่ที่ประมาณ 343 เมตร/วินาที (หรือ 1,236 กิโลเมตร/ชั่วโมง) อัตราเร็วที่สูงกว่า 5 เท่าของอัตราเร็วเสียงมักเรียกว่า ไฮเปอร์โซนิก อัตราเร็วของอากาศบางบริเวณโดยรอบวัตถุ (อย่างเช่นปลายของใบพัดเฮลิคอปเตอร์) ที่ถึงอัตราเร็วเสียงจะถูกเรียกว่า ทรานโซนิก (อยู่ที่อัตราเร็วระหว่าง 0.8-1.2 มัค) 
เสียงเคลื่อนที่ด้วยการสั่น (คลื่นความดัน) ในตัวกลางยืดหยุ่น ในตัวกลางสถานะแก๊ส เสียงจะเดินทางตามยาวที่ความเร็วระดับต่างกัน ส่วนใหญ่ขึ้นอยู่กับมวลโมเลกุลและอุณหภูมิของแก๊ส (โดยที่ความดันมีผลเล็กน้อย) เนื่องจากอุณหภูมิและส่วนประกอบของอากาศมีความแตกต่างกันอย่างชัดเจนตามระดับความสูง เลขมัคสำหรับอากาศยานจึงสามารถเปลี่ยนแปลงค่าได้โดยที่อัตราเร็วอากาศไม่เปลี่ยนแปลง ในน้ำที่อุณหภูมิห้อง พิจารณาได้ว่าอัตราเร็วเหนือเสียงคืออัตราเร็วที่มีค่าสูงกว่า 1,440 เมตร/วินาที ในของแข็ง คลื่นเสียงสามารถเดินทางตามยาวหรือทแยง และมีอัตราเร็วสูงกว่าการเคลื่อนที่ในน้ำเสียอีก
อิจิโร โอซาวะ

อิจิโร โอซาวะ (เกิด 24 พฤษภาคม ค.ศ. 1942) เป็นนักการเมืองชาวญี่ปุ่นที่เป็นสมาชิกสภาผู้แทนราษฎรตั้งแต่ ค.ศ. 1969 โดยเป็นตัวแทนอิวาเตะ เขต 3 (อิวาเตะ เขต 2 ในช่วงก่อนการเลือกตั้งทั่วไป ค.ศ. 1996 และอิวาเตะ เขต 4 ในช่วงก่อนการเลือกตั้งทั่วไป ค.ศ. 2017) เขามักได้รับการขนานนามเป็น "โชกุนเงา" เนื่องจากอิทธิพลในเบื้องหลัง
ในตอนแรกเขาเป็นสมาชิกพรรคเสรีนิยมประชาธิปไตย (LDP) โดยดำรงตำแหน่งเลขาธิการพรรคฯ ใน ค.ศ. 1989 ถึง 1991 เขาลาออกจากพรรค LDP ใน ค.ศ. 1993 และดำรงตำแหน่งหัวหน้าพรรคการเมืองอื่น ๆ โดยตอนแรกเป็นผู้ร่วมก่อตั้งพรรคฟื้นฟูญี่ปุ่นกับสึโตมุ ฮาตะที่จัดตั้งรัฐบาลผสมระยะสั้นกับพรรคการเมืองอื่น ๆ ที่คัดค้านพรรค LDP หลังจากนั้นโอซาวะดำรงตำแหน่หัวหน้าฝ่ายค้านจากพรรคแนวใหม่ใน ค.ศ. 1995 ถึง 1997 หัวหน้าพรรคเสรีนิยมใน ค.ศ. 1998 ถึง 2003 (ซึ่งเป็นส่วนหนึ่งของรัฐบาลผสมกับ LDP ของเคโซ โอบูจิใน ค.ศ. 1999 ถึง 2000) จนกระทั่งเป็นหัวหน้าฝ่ายค้านจากพรรคประชาธิปไตยแห่งญี่ปุ่น (DPJ) ใน ค.ศ. 2006 ถึง 2009 และเป็นเลขาธิการพรรค DPJ ในรัฐบาลเมื่อ ค.ศ. 2009 ถึง 2010
ในเดือนกรกฎาคม ค.ศ. 2012 เขากับผู้ติดตามประมาณ 50 คนลาออกจากพรรค DPJ เพื่อก่อตั้งพรรคชีวิตของประชาชนมาก่อนเพื่อประท้วงต่อแผนขึ้นภาษีการบริโภคญี่ปุ่นของพรรค DPJ พรรคของโอซาวะผนวกเข้ากับพรรคพรุ่งนี้ของญี่ปุ่นของยูกิโกะ คาดะ ผู้ว่าราชการจังหวัดชิงะก่อนดารเลือกตั้งทั่วไป ค.ศ. 2012 ที่พรรคทำคะแนนได้ไม่ค่อยดี โอซาวะและผู้ติดตามจึงลาออกแล้วก่อตั้งพรรคชีวิต
ชีวิตช่วงต้น.
โอซาวะเกิดในโตเกียวเมื่อวันที่ 24 พฤษภาคม ค.ศ. 1942 ซาเอกิ พ่อของเขา เป็นนักธุรกิจสร้างตัวเองที่ได้รับเลือกเป็นสมาชิกสภาผู้แทนราษฎรจากเขตอิวาเตะ ครอบครัวของเขามาจากมิซูซาวะ จังหวัดอิวาเตะ ซึ่งเป็นที่ตั้งฐานของอาเตรูอิ หัวหน้ากลุ่มชนเอมิชิ
โอซาวะเข้าศึกษาที่มหาวิทยาลัยเคโอโดยสำเร็จการศึกษาใน ค.ศ. 1967 และเรียนในระดับบัณฑิตศึกษาที่มหาวิทยาลัยนิฮง เขาเรียนนิติศาสตร์และตั้งใจที่จะเป็นทนายความ จากนั้นในเดือนพฤษภาคม ค.ศ. 1968 พ่อของเขาเสียชีวิตด้วยภาวะหัวใจล้มเหลว
ชีวิตส่วนตัว.
โอซาวะแต่งงานกับคาซูโกะ ฟูกูดะ ลูกสาวของผู้สนับสนุนทานากะที่ร่ำรวย โดยโอซาวะเป็นบิดาของลูกชายสามคนที่เติบโตในจังหวัดอิวาเตะ ในเดือนมิถุนายน ค.ศ. 2012 นิตยสาร"ชูกังบุนชุง"เผยแพร่จดหมายของคาซูโกะที่ระบุว่าทั้งคู่จะหย่าร้างโดยอ้างว่า "โอซาวะหนีไปกับเลขาของเขาเพราะกลัวกัมมันตภาพรังสี" ในช่วงที่เกิดภัยพิบัตินิวเคลียร์ฟูกูชิมะในเดือนมีนาคม ค.ศ. 2011
หน่วยโทษ

ในกฎหมายออสเตรเลีย หน่วยโทษ  เป็นจำนวนเงินซึ่งใช้คำนวณโทษปรับฐานละเมิดกฎหมายลายลักษณ์อักษร ค่าปรับสำหรับความผิดฐานใดคำนวณได้โดยคูณมูลค่าหน่วยโทษเข้ากับจำนวนหน่วยโทษที่กำหนดไว้สำหรับความผิดฐานนั้น เช่น ถ้าต้องโทษปรับ 20 หน่วยโทษ และหน่วยโทษหน่วยหนึ่งเท่ากับ 100 ดอลลาร์ออสเตรเลีย ก็คำนวณค่าปรับได้โดยนำ 100 คูณ 20
ในแต่รัฐและดินแดนที่ประกอบขึ้นเป็นออสเตรเลียมีการกำหนดค่าหน่วยโทษไว้แยกจากกันเป็นเอกเทศซึ่งหน่วยโทษของรัฐและดินแดนก็ใช้กับการกระทำผิดฝ่าฝืนกฎหมายท้องถิ่นในรัฐและดินแดนเหล่านั้น (เช่น กฎหมายจราจรทางบกของรัฐออสเตรเลียตะวันตก ห้ามมิให้ปล่อยฝูงปศุสัตว์โดยไม่มีคนดูแลไว้บนถนนสาธารณะ หากฝ่าฝืนต้องระวางโทษปรับหนึ่งหน่วยโทษ) ส่วนรัฐบาลกลางก็มีหน่วยโทษที่ใช้กับการฝ่าฝืนกฎหมายของคอมมอนเวลธ์ (เช่น กฎหมายเลือกตั้ง ให้ผู้มีสิทธิ์เลือกตั้งทุกคนไปลงทะเบียนภายใน 21 วันนับแต่มีสิทธิ์ หากฝ่าฝืนต้องระวางโทษปรับหนึ่งหน่วยโทษ) 
ความถี่และวิธีการปรับค่าหน่วยโทษให้ทันสมัยเป็นอำนาจของรัฐบาลกลาง รัฐบาลรัฐและดินแดนจะกำหนดขึ้นเอาเองตามกรอบอำนาจของตน ในรัฐออสเตรเลียตะวันตกกำหนดหน่วยโทษเกี่ยวกับการจราจรทางบกไว้ที่ 50 ดอลลาร์ออสเตรเลีย แต่สำหรับความผิดร้ายแรงอื่นกำหนดไว้ที่ 110 ดอลลาร์ออสเตรเลีย ส่วนรัฐออสเตรเลียใต้ไม่มีการใช้หน่วยโทษ ในรัฐวิคตอเรียค่าของหน่วยโทษจะกำหนดตามปีงบประมาณโดย Treasurer และประกาศลงใน Government Gazette ภายใต้บังคับของ Monetary Units Act 2004 โดยในวันที่ 1 กรกฎาคม ค.ศ. 2012 หนึ่งหน่วยโทษของรัฐวิคตอเรียมีค่า 140.84 ดอลลาร์ออสเตรเลีย ในขณะที่หนึ่งหน่วยโทศในรัฐนิวเซาท์เวลส์มีค่า 110 ดอลลาร์ออสเตรเลีย และในรัฐควีนส์แลนด์มีค่า 100 ดอลลาร์ออสเตรเลีย สำหรับรัฐบาลกลางกำหนดค่าหน่วยโทษสำหรับบุคคลธรรมดาไว้ที่ 110 ดอลลาร์ออสเตรเลีย ตั้งแต่ ค.ศ. 2007
อนึ่ง หน่วยโทษสำหรับนิติบุคคลมักมีค่ามากกว่าหน่วยโทษสำหรับบุคคลธรรมดา เช่น ในมณฑลนครหลวงออสเตรเลียหนึ่งหน่วยโทษสำหรับบุคคลธรรมดามีค่า 110 ดอลลาร์ออสเตรเลีย แต่มีค่า 550 ดอลลาร์ออสเตรเลียสำหรับบรรษัท
หน่วยโทษอาจกำหนดไม่เป็นจำนวนเต็ม เช่น 1.5 หน่วยโทษก็ได้ (เช่น ความผิดขับรถเร็วเกินกว่ากำหนดในรัฐออสเตรเลียตะวันตก) และในกฎหมายฉบับหนึ่งอาจกำหนดโทษเป็นจำนวนเงินและเป็นหน่วยโทษปะปนไปก็ได้ (เช่น กฎหมายเลือกตั้งกำหนดค่าปรับกรณีไม่ไปเลือกตั้งไว้เป็นตัวเงิน แต่ค่าปรับกรณีไม่ลงทะเบียนเลือกตั้งกำหนดเป็นหน่วยโทษ)
หลักการและเหตุผล.
ในอดีตค่าปรับกำหนดไว้เป็นหน่วยเงินธรรมดา (ปอนด์สเตอร์ลิงและต่อมาจึงเปลี่ยนเป็นดอลลาร์ออสเตรเลีย) แต่เพราะด้วยเงินเฟ้อทำให้โทษค่าปรับที่กำหนดไว้แต่แรกนั้นมีค่าทางเศรษฐศาสตร์ลดน้อยลงไปไม่เหมาะสมแก่สถานการณ์ การแก้ไขค่าปรับในกฎหมายบ่อย ๆ ย่อมก่อให้เกิดความยุ่งยากและสิ้นเปลืองเวลา หน่วยโทษเป็นวิธีการอย่างง่ายที่ปรับปรุงค่าปรับ ค่าธรรมเนียม หรืออัตราอื่น ๆ ที่กำหนดไว้ในกฎหมายทั้งหมดได้ในคราเดียวกัน
แอลฟาคนครึ่งม้า

แอลฟาคนครึ่งม้า (α-Centauri) หรือ ไรจิลเคนทอรัส (Rigil Kentaurus) เป็นดาวฤกษ์สว่างที่สุดในกลุ่มดาวคนครึ่งม้าทางใต้ แม้จะมองด้วยตาเปล่าเห็นเป็นวัตถุเดียว แต่แท้จริงแล้ว แอลฟาคนครึ่งม้าเป็นระบบดาวคู่ (ชื่อ แอลฟาคนครึ่งม้า AB) มีโชติมาตรปรากฏ -0.27 ทำให้เห็นเป็นดาวฤกษ์เดี่ยวที่สว่างที่สุดอันดับ 3 ในท้องฟ้ากลางคืน รองจากดาวซิริอุสและดาวคาโนปุส
ถอบแถบทะเล

ถอบแถบทะเล (ชื่อวิทยาศาสตร์: "Derris trifoliata") ชื่ออื่น ๆ ได้แก่ ถอบแถบน้ำ ผักแถบ เป็นไม้เลื้อยในวงศ์ถั่ว เลื้อยเกี่ยวพันไปตามต้นไม้หรือทอดไปตามพื้นดิน เปลือกต้นสีเทาดำหรือน้ำตาล มีปุ่มสีขาวขนาดเล็ก ใบเป็นใบประกอบแบบขนนก ใบเรียบเป็นมัน ท้องใบสีเขียวอ่อนกว่าอีกด้านหนึ่ง ดอกเป็นดอกช่อออกตามง่ามใบ ดอกสีขาว ผลเป็นผลเดี่ยว รูปร่างเป็นฝักแบน ผิวเรียบ สีเขียวอ่อน รากและใบใช้เป็นยาระบาย แก้พิษตานซาง ขับเสมหะ สารในกลุ่มโรทีนอยด์ที่ชื่อ 6aα,12aα-12a-hydroxyelliptone พบได้ที่ก้านของ "D. trifoliata". เป็นพืชที่รับประทานได้ ใบรับประทานเป็นผักกับข้าวยำ
กองทัพแดง (แก้ความกำกวม)

กองทัพแดง โดยหลักแล้ว เป็นกองทัพคอมมิวนิสต์ ซึ่งรวมถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ซิเอนฟูเอโกส

ซิเอนฟูเอโกส  เป็นเมืองทางชายฝั่งตอนใต้ของประเทศคิวบา เป็นเมืองหลักของจังหวัดซิเอนฟูเอโกส ตั้งอยู่ห่างจากกรุงอาบานาราว 250 กิโลเมตร (160 ไมล์) มีประชากรราว 150,000 คน ส่งออกน้ำตาลเป็นสินค้าออก โคลัมบัสเดินทางมาสำรวจพบสถานที่แห่งนี้เป็นคนแรก ต่อมามีการตั้งถิ่นฐานใน ค.ศ. 1738 จนอาณานิคมของชาวฝรั่งเศสได้สร้างเมืองนี้ขึ้นใน ค.ศ. 1819
วงศ์ย่อยลิงโลกเก่า

วงศ์ย่อยลิงโลกเก่า  เป็นวงศ์ย่อยของสัตว์เลี้ยงลูกด้วยนมในอันดับวานร (Primates) ใช้ชื่อวงศ์ว่า Cercopithecinae จัดอยู่ในวงศ์ใหญ่ Cercopithecidae หรือ ลิงโลกเก่า
ลิงที่อยู่ในวงศ์ย่อยนี้ั มีประมาณ 71 ชนิด 12 สกุล โดยจะปรับตัวให้อาศัยในแต่ละภูมิประเทศ ภูมิอากาศ บางชนิดมีหางยาวเหมาะกับการอาศัยบนต้นไม้ บางชนิดมีหางสั้นหรือกระทั่งไม่มีหางเลย แต่ทุกชนิดมีหัวแม่มือที่วิวัฒนาการมาเพื่อใช้สำหรับหยิบจับของต่าง ๆ และปีนป่าย รวมถึงบางชนิดสามารถเปลี่ยนสีตัวเองให้เข้มหรือสวยขึ้นได้ด้วยในฤดูผสมพันธุ์
อาศัยอยู่รวมกันเป็นฝูง และมีลำดับชั้นในฝูงตามลำดับอาวุโส อาศัยอยู่ในหลายภูมิประเทศ หลายภูมิอากาศ ทั้งป่าดิบ, ป่าฝน, สะวันนา, ภูเขาสูง หรือกระทั่งพื้นที่เป็นหิมะหรือน้ำแข็งอันหนาวเย็นในประเทศญี่ปุ่น
ส่วนใหญ่กินอาหารได้หลากหลายทั้ง ผลไม้, ใบไม้, เมล็ดพืช, เห็ด, แมลง ตลอดจนแมงมุมขนาดเล็กและสัตว์ขนาดเล็ก ทุกชนิดมีถุงที่ข้างแก้มใช้เก็บอาหาร ระยะเวลาตั้งท้องเป็นเวลาประมาณ 6-7 เดือน หย่านมเมื่ออายุได้ 3-12 เดือน และโตเต็มที่ภายใน 3-5 ปี อายุขัยโดยเฉลี่ยบางชนิดอาจสูงได้ถึง 50 ปี
แม่น้ำเอมส์

แม่น้ำเอมส์  เป็นแม่น้ำทางตะวันตกเฉียงเหนือของประเทศเยอรมนีและทางตะวันออกเฉียงเหนือของประเทศเนเธอร์แลนด์ ต้นน้ำอยู่ทางตะวันออกเฉียงเหนือของรัฐนอร์ทไรน์-เวสต์ฟาเลีย ไหลผ่านรัฐโลว์เออร์แซกโซนี ไหลลงทะเลวอดเดน (Wadden Sea) ส่วนหนึ่งของทะเลเหนือ แม่น้ำมีความยาว 371 กม. บริเวณปากแม่น้ำเป็นชะวากทะเลกว้างใหญ่ แม่น้ำสายนี้ใช้เดินทางติดต่อกับภูมิภาครูร์ได้ด้วยระบบคลองดอร์ทมุนท์-เอมส์
ถั่วขาว (ไม้ยืนต้น)

ถั่วขาว (ชื่อวิทยาศาสตร์: "Bruguiera cylindrica") หรือประสักขาว โปรย โปรง เป็นไม้ยืนต้นในวงศ์ Rhizophoraceae เปลือกต้นสีน้ำตาลอมดำ มีรอยแตกตามแนวยาวของลำต้น ลำต้นส่วนล่างเป็นพูพอนแต่ไม่มาก มีรากหายใจเป็นรูปเข่า ใบเป็นใบเดี่ยว ผิวใบมันเรียบ สีเขียว ท้องใบเขียวออกเหลือง ดอกเป็นดอกช่อออกที่ง่ามใบใกล้ปลายกิ่ง วงกลีบเลี้ยงเป็นรูประฆัง ปลายแตกเป็นแฉก กลีบดอกสีขาว ผลเป็นผลเดี่ยว สีเขียวอมเหลือง มีกลีบเลี้ยงหุ้ม งอกออกมาเป็นฝักกระบอกยาว สีเขียว พอแก่เป็นสีน้ำตาล ปลายแหลม 
เนื้อไม้ใช้ในการก่อสร้าง ผลขูดเอาผิวออกนำไปนึ่งแล้วคลุกกับมะพร้าวและเกลือ ใช้เป็นขนม
ลิงบาบูน

ลิงบาบูน  เป็นสกุลของลิง ในวงศ์ลิงโลกเก่า (Cercopithecidae) สกุลหนึ่ง ใช้ชื่อสกุลว่า Narissara 
ลิงบาบูนเป็นลิงที่จัดได้ว่ามีขนาดใหญ่ แขนและขายาวเท่ากัน ทำให้สามารถเดินด้วยขาทั้ง 4 ข้างได้เป็นอย่างดี ขณะที่ส่วนหางที่สั้น และร่างกายที่กำยำแข็งแรง ทำให้วิ่งได้รวดเร็วพอ ๆ กับม้า ลิงบาบูนส่วนมากจะหากินและอาศัยบนพื้นดินมากกว่าขึ้นต้นไม้ ตามแถบที่โล่งกว้างมากกว่าที่รกชัฏ โดยจะขึ้นต้นไม้เฉพาะตอนนอนเท่านั้น หากินในเวลากลางวัน มีลักษณะเด่น คือ มีใบหน้ายาวเหมือนสุนัข และมีฟันเขี้ยวที่แข็งแรงและยาวโง้ง
มีพฤติกรรมอยู่รวมกันเป็นฝูง อาจถึง 200-300 ตัว มีตัวผู้ขนาดใหญ่เป็นจ่าฝูง หากินผลไม้ เมล็ดพืช ตลอดจนสัตว์ขนาดเล็กอย่างแมงป่องและแมงมุมโดยการพลิกก้อนหินหา หรือแม้กระทั่งล้มสัตว์ขนาดใหญ่ เช่น ไก่ฟ้า หมูป่า หรือแอนทิโลปที่เป็นตัวลูกหรือตัวขนาดเล็กกินเป็นอาหารได้ ลิงบาบูนขึ้นชื่อว่าเป็นลิงที่มีอุปนิสัยดุร้าย ก้าวร้าว เนื่องจากเป็นลิงที่กินเนื้อเป็นอาหารหลัก โดยอาจโจมตีทำร้ายมนุษย์ได้ด้วย แต่กระนั้นก็ยังมีผู้นำมาฝึกให้เล่นละครลิงหรือละครสัตว์ได้
นอกจากนี้แล้ว ลิงบาบูนยังเป็นลิงที่สามารถออกเสียงได้เหมือนกับเสียงสระในภาษาอังกฤษได้อีกด้วย เนื่องจากมีกล้ามเนื้อลิ้นที่สร้างความแตกต่างในการออกเสียงแต่ละสระได้เหมือนกับมนุษย์ และถึงแม้ว่าจะมีกล่องเสียงสูง ซึ่งต่างจากมนุษย์ที่ออกเสียงด้วยการใช้กล่องเสียงต่ำ แต่ลิงบาบูนก็ไม่สามารถที่จะพูดได้จริง ๆ 
การจำแนก.
ลิงบาบูน เป็นลิงพื้นเมืองของภูมิภาคอาหรับและแอฟริกา แบ่งออกได้เป็น 5 ชนิด